CELEX: 62019TN0204
Language: fi
Date: 2019-04-05 00:00:00
Title: asia T-204/19: Kanne 5.4.2019 — BL ja BM v. neuvosto ym.

17.6.2019   
            
            
               FI
            
            
               Euroopan unionin virallinen lehti
            
            
               C 206/55
            
         
      Kanne 5.4.2019 — BL ja BM v. neuvosto ym.
      (asia T-204/19)
      (2019/C 206/56)
      Oikeudenkäyntikieli: ranska
      
         Asianosaiset
      
      
         Kantajat: BL ja BM (edustaja: asianajaja N. de Montigny)
      
         Vastaajat: Euroopan unionin neuvosto, Euroopan komissio, Euroopan ulkosuhdehallinto ja Eulex Kosovo
      
         Vaatimukset
      
      Kantajat vaativat unionin yleistä tuomioistuinta
      
                  —
               
               
                  pääasiallisesti,
                  
                              —
                           
                           
                              siltä osin kuin on kyse yksityisoikeudellisesta sopimuksesta johtuvista oikeuksista,
                              
                                          —
                                       
                                       
                                          määrittelemään heidän sopimussuhteensa toistaiseksi voimassa olevaksi työsopimukseksi,
                                       
                                    
                                          —
                                       
                                       
                                          toteamaan, että vastaajat ovat rikkoneet sopimusvelvoitteitaan ja muun muassa velvollisuutta tehdä toistaiseksi voimassa olevan työsopimuksen irtisanomisen puitteissa pätevä irtisanomisilmoitus,
                                       
                                    
                                          —
                                       
                                       
                                          tämän seurauksena velvoittamaan vastaajat maksamaan kantajille irtisanomiskorvauksen, jonka määrä on laskettava heidän virkaikänsä perusteella ja jonka suuruus on näin ollen
                                          
                                                      —
                                                   
                                                   
                                                      BL:lle 48 424,65 euroa
                                                   
                                                
                                                      —
                                                   
                                                   
                                                      BM:lle 31 552,75 euroa,
                                                   
                                                
                                    
                                          —
                                       
                                       
                                          katsomaan, että kantajien irtisanominen on lainvastainen ja velvoittamaan näin ollen vastaajat maksamaan heille korvauksen, jonka kohtuulliseksi määräksi arvioidaan
                                          
                                                      —
                                                   
                                                   
                                                      75 000 euroa BM:lle aiheutuneesta vahingosta
                                                   
                                                
                                                      —
                                                   
                                                   
                                                      90 000 euroa BL:lle aiheutuneesta vahingosta,
                                                   
                                                
                                    
                                          —
                                       
                                       
                                          toteamaan, että vastaajat eivät ole huolehtineet työsopimuksen päättyessä lakisääteisesti laadittavien asiakirjojen laatimisesta ja
                                          
                                                      —
                                                   
                                                   
                                                      määräämään vastaajat maksamaan kantajille uhkasakon, jonka suuruus on 100,00 euroa kultakin viivästyspäivältä tämän kanteen nostamispäivästä alkaen,
                                                   
                                                
                                                      —
                                                   
                                                   
                                                      velvoittamaan vastaajat toimittamaan kantajien työsopimuksen päättyessä lakisääteisesti laadittavat asiakirjat,
                                                   
                                                
                                    
                                          —
                                       
                                       
                                          velvoittamaan vastaajat maksamaan edellä mainituille summille korkoa, joka on laskettava belgialaisen lakisääteisen korkokannan mukaisesti,
                                       
                                    
                        
                              —
                           
                           
                              siltä osin kuin on kyse muista oikeuksista
                              
                                          —
                                       
                                       
                                          toteamaan, että kantajat olisi pitänyt ottaa palvelukseen väliaikaisina toimihenkilöinä johonkin kolmesta ensimmäisestä vastaajana olevaan toimielimeen ja katsomaan, että kolme ensimmäistä vastaajaa kohtelivat kantajia syrjivästi ilman, että tämä oli objektiivisesti perusteltua siltä osin kuin on kyse heidän palkkauksestaan, eläkeoikeuksistaan ja eduistaan ja siltä osin kuin on kyse myöhempää työsuhdetta koskevista takeista,
                                       
                                    
                                          —
                                       
                                       
                                          velvoittamaan kolme ensimmäistä vastaajaa korvaamaan kummallekin kantajalle heidän tässä kanteessa tarkoitettujen unionin oikeuden rikkomisten vuoksi menettämänsä tulot, eläkkeet, korvaukset ja edut,
                                       
                                    
                                          —
                                       
                                       
                                          velvoittamaan vastaajat maksamaan heille näille summille laskettavaa korkoa,
                                       
                                    
                                          —
                                       
                                       
                                          vahvistamaan asianosaisille määräajan, jonka kuluessa kyseinen korvaus on vahvistettava ottaen huomioon palkkaluokka ja palkkataso, johon kantajat olisi pitänyt luokitella palvelukseen ottamisensa yhteydessä, keskimääräinen palkkakehitys, heidän urakehityksensä, palkanlisät, joita heille olisi pitänyt maksaa väliaikaisen toimihenkilön työsopimusten mukaisesti, ja vertailemaan tuloksia kantajille tosiasiallisesti maksettujen palkkojen kanssa,
                                       
                                    
                        
            
                  —
               
               
                  toissijaisesti
                  
                              —
                           
                           
                              velvoittamaan toimielimet maksamaan kantajille oikeuden ja kohtuuden mukaan arvioidun korvauksen, joka perustuu toimielinten sopimussuhteen ulkopuoliseen vastuuseen siitä, etteivät he kunnioittaneet kantajien perusoikeuksia ja jonka määrä on
                              
                                          —
                                       
                                       
                                          BM:lle 105 000 euroa
                                       
                                    
                                          —
                                       
                                       
                                          BL:lle 130 000 euroa,
                                       
                                    
                        
            
                  —
               
               
                  kuulemaan vastaajia, jotka on velvoitettava korvaamaan oikeudenkäyntikulut.
               
            
         Oikeudelliset perusteet ja pääasialliset perustelut
      
      Kanteensa tueksi kantajat vetoavat erityisesti seitsemään kanneperusteeseen, ja he vaativat toimielinten kanssa tekemiensä työsopimusten luokittelemista uudelleen toistaiseksi voimassa oleviksi työsopimuksiksi sekä korvausta vahingosta, joka aiheutui päätöksestä olla uusimatta heidän työsopimuksiaan ja toimielinten tekemästä valinnasta soveltaa kansainväliseen sopimussuhteiseen henkilöstöön työsuhteen ehtoja, jotka eivät kantajien mukaan ole heidän perusoikeuksiensa mukaisia.
      
                  1)
               
               
                  Ensimmäinen kanneperuste, jonka mukaan vastaajat syyllistyivät väärinkäyttöön tehdessään useita peräkkäisiä määräaikaisia työsopimuksia ja rikkoivat suhteellisuusperiaatetta.
               
            
                  2)
               
               
                  Toinen kanneperuste, jonka mukaan vastaajat loukkasivat yhdenvertaisen kohtelun ja syrjintäkiellon periaatetta.
               
            
                  3)
               
               
                  Kolmas kanneperuste, jonka mukaan vastaajat loukkasivat kantajien oikeutta tulla kuulluiksi.
               
            
                  4)
               
               
                  Neljäs kanneperuste, jonka mukaan vastaajat aiheuttivat kantajille oikeudellista epävarmuutta ja loukkasivat näiden oikeutta hyvään hallintoon.
               
            
                  5)
               
               
                  Viides kanneperuste, jonka mukaan vastaajat loukkasivat henkilöstön edustajien kuulemisen periaatetta.
               
            
                  6)
               
               
                  Kuudes kanneperuste, jonka mukaan vastaajat loukkasivat Euroopan hyvän hallintotavan säännöstöä.
               
            
                  7)
               
               
                  Seitsemäs kanneperuste, jonka mukaan vastaajat loukkasivat työntekijöiden vapaan liikkuvuuden oikeutta.
                  Lisäksi kantajat vetoavat toimielinten työntekijöiden väliseen syrjintään, muun muassa väliaikaisille toimihenkilöille tunnustettuihin oikeuksiin nähden, muun muassa erilaisten palkanlisien, eläkemaksujen ja kulukorvausten maksamatta jättämiseen ja mahdollisesti 20 vuoden virkaiän jättämiseen ottamatta huomioon.